न्यूटन के गति नियम
सबसे पहले न्यूटन ने इन्हे अपने ग्रन्थ "फिलासफी नेचुरालिस प्रिंसिपिआ मैथेमेटिका" (सन १६८७) में संकलित किया था। न्यूटन ने अनेक स्थानों पर भौतिक वस्तुओं की गति से सम्बन्धित समस्याओं की व्याख्या में इनका प्रयोग किया था। अपने ग्रन्थ के तृतीय भाग में न्यूटन ने दर्शाया कि गति के ये तीनों नियम और उनके सार्वत्रिक गुरुत्वाकर्षण का नियम सम्मिलित रूप से केप्लर के आकाशीय पिण्डों की गति से सम्बन्धित नियम की व्याख्या करने में समर्थ हैं।
एल् हास्पिटल का नियम
इस नियम का नामकरण १७वीं सदी के फ्रांसीसी गणितज्ञ गुयल्लामी डि एल हॉपीटल (या, एल हॉस्पिटल) के सम्मान में किया गया।) उन्होंने यह नियम १६९६ में अपनी पुस्तक "एनालिसिस डेस इन्फिनिमेंट पटिटस पौर एल-इंटेलिजेंस डेस लिग्नेस कुर्बेस" (शाब्दिक अनुवाद: "वक्रीय रेखाओं को समझने के लिए अत्यल्प का विशलेषण") में किया था। यह पुस्तक अवकलन पर लिखी गयी प्रथम पुस्तक थी। हालांकि, यह माना जाता है कि इस नियम की खोज सर्वप्रथम स्विस गणितज्ञ जोहान बर्नूली ने की थी।